কলিয়াবৰৰ স্থানীয় যুৱক তথা ৰাইজৰ ব্যৱস্থাপনা আৰু সদৌ অসম চটোকান কাৰাটে ড'ৰ সহযোগত দুদিনীয়া কাৰ্যসূচীৰে ১১ আৰু ১২আগষ্টত কাৰাটে প্ৰতিযোগিতাৰ আয়োজন কৰা হৈছে।
এই প্ৰতিযোগিতা কলিয়াবৰৰ নলতলিৰ ৰাজীৱ গান্ধী ক্ৰীড়াংগণত অনুষ্ঠিত হৈছে।
শনিবাৰে পুৱা ৯ বজাত কলিয়াবৰৰ মহকুমাধিপতি বিতোপন নেওগে কাৰাটে প্ৰতিযোগিতখান আনুষ্ঠানিকভাৱে উদ্বোধন কৰে।
বিয়লি ৫.৩০ বজাৰ পৰা আৰম্ভ হোৱা প্ৰতিযোগিতাখনত অসমৰ ভিন্ন প্ৰান্তৰ পৰা অহা প্ৰায় ৪০ জন প্ৰতিযোগীয়ে ইতিমধ্যে অংশ গ্ৰহণ কৰিছে বুলি আয়োজক সমিতিৰ ফালৰ পৰা জানিব পৰা গৈছে।
পুৰষ-মহিলা উভয় শাখাতে অনুষ্ঠিত প্ৰতিযোগিতাত গুৱাহাটী,নগাওঁ, ৰহা,দেৰগাঁও আদি অঞ্চলৰ প্ৰতিযোগীয়ে অংশ লৈছে।
কাৰাটে প্ৰতিযোগিতাখনত বয়সৰ ওপৰত ভিত্তি কৰি জুনিয়ৰ, ছাব জুনিয়ৰ আৰু চিনিয়ৰ শাখাত প্ৰতিযোগিতা অনুষ্ঠিত হৈছে।
তাৰোপৰি ওজনৰ ভিত্তিত১০-২০কেজি, ২০-৪০কেজি, ৪০-৫০কেজি আৰু ৫০-৫০ৰ ঊৰ্ধ্বত প্ৰতিযোগী সকলক ভাগ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
